Den Vest-Sjællandske Avis, 1830-10-09
Tilstanden i Nederlandene har været og er endnu den frygteligste som man kan tænke sig. Det gaaer saavidt at de Franske Poster af 26de, 27de og 28de ikke have kunne komme igiennem Landet, saa at man kun har faaet Efterretninger fra Paris over London. Den Jndberetning, som Prins Friederich har fra sit Hovedqvarteer indsendt til Kongen og Rømningen af Brussel, lyder saaledes: Tropperne, som ifølge de forrige Efterretninger havde bemægtiget sig endeel af Overstaden, Parkerne, Paladserne, Hertugsgaden og nogle andre Gader, bleve den 26de om Aftenen, efterat de med stor Tapperhed havde soutineret deres Stilling, angrebne af en Masse af Oprørere, som allerede havde sat Jld paa de Kongelige Paladser, og allerede tilforn antændet Generalstaternes Palads. Man saae sig derfor nødsaget til at rømme Paladset og derved blev Forsvaret af Hertugsgaden en høist farlig Position for Tropperne. Man besluttede derfor for det første at overlade Staden til sin Skjebne; Troppernes Afmarsch fandt Sted om Natten og gik for sig i den bedste Orden Prinsen befinder sig vel og Hovedqvarteret er i Dieghem, hvor Tropperne have indtaget deres Position. Nu kommer Fortegnelsen paa de fangne, saarede eller dræbte Officere, som er temmelig betydelig. Generalerne Constant Rebeque og Schuurmanns ere saarede, og Oberstlieutenant Gommoens er tagen til Fange. Hollænderne angive deres Tab fra 5 til 600 døde og saarede Soldater hvoraf 278 saarede bragte til Antverpen. Men ifølge et privat Brev fra Brussel som man har faaet i London, er Hollændernes Tab ubekiendt (man siger 6000; da de begravede deres Døde og toge deres Saarede med sig; men Borgernes Tab angives til 1000 Dræbte og 1400 Saarede, som ligge i Hospitalerne og i Kirkerne. - Fra Antverpen skrives, at Antallet af de Døde og Saarede er skrækkeligt stort Om Morgenen den 26de ankom allene 30 Vogn med Saarede til denne Stad. – En Person som med Møie er sluppen ud af Brüssel og er ankommen dertil, fortæller, at det seer rædsomt ud i Staden, at de herlige Paladser i Rue royale ere omdannede til Blokhuse, at Tagene ere revne af, at Bielkerne ere afbrudte for at kastes ned paa Tropperne, at Folket rykkede bestandig frem i Pelotons af 2 til 300 Md. og begyndte Kampen paa nye. Den Engelske Gen. Lord Blantyre, som saae ud af Vinduet, blev skudt. - Overmaade, mange Krigsfornødenheder afgaae uafladeligen til Prins Friederichs Armee. Gen. Cort-Heligers er med 10,000 brudt og fra Lüttich og stødt til ham. Hovedqvarteret var den 1ste October i Valghem (tæt ved Mecheln, og Tropperne cantonere i Vil vorde og hele Omegnen; alle Landsbyerne i den ere i Oprørstilstand. Brusselerne havde forfulgt, Tropperne ud af Staden; men trak sig siden tilbage. - Udrustningerne i Holland fortsættes af alle Kræfter og Reserven af Nationa militserne er indkaldt; mange Frievillige tilbyde sig i Holland til Krigstienesten. - Generalstaternes Kammer har den 29de September giort to Forslag angaaende Forandringen af Nationalinstitutionerne og angaaende den store Skilsmisse af Riger, som Kongen skal have antaget. – Jnsurgenterne skulle have gjort et Forslag til Kongen efterat Tropperne havde rømmet Brüsset; men hvis Jndhold er endnu ubekiendt. Prins Friederich har skrevet til Kongen at det er umuligt at trænge frem naar han ikke erholder forstærkning. - 40 Medlemmer af Kammerne have bedet Kongen om at afsende Prinsen af Oranien som Generalstatholder til een af de sydlige Stæder, for at underhandle med Notablerne i Belgien om Rolighedens Gienoprettelse.